**ПРАТЕНИЧКО ПРАШАЊЕ**

од пратеникот Томе Чинговски поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Група граѓани, инаку вработени во Треска АД. Мебел во стечај Скопје, кои што испратија писмо до пратеничката група на СДСМ со кое писмо поставуваат две прашања. Едно прашање е до претседателот на Владата и едно прашање до министерот за финансии.

Значи, јас би сакал дел од ова писмо да прочитам и вие одлучите како ќе одговорите на овие прашања.

Значи, велат: "на овој начин правиме уште еден обид на демократски начин преку институциите на Република Македонија да допреме до свеста на јавноста и до премиерот Груевски.

Имено, од септември 2006 година се обраќаме повеќе пати писмено до премиерот Груевски со барање да закаже средба со претставниците на одборот на стечајните работници на Треска АД.мебел во стечај Скопје.

Се обидувавме и преку телефонски јавувања до секретарката на премиерот, советниците на премиерот и не можеме да поверуваме дека верувале или не три години никој да не запраша зошто еден дел од граѓаните на Република Македонија има потреба од средба со премеирот.

На ниту едно наше барање не стигна ниту усмен ниту писмен одоговор од одговорните во кабинетот на премиерот". Значи она што го кажувате дека 24 часа работите 7 дена во неделата и дека ги примате сите граѓани, ги ислушувате за сите нивни проблеми со ова писмо почитуван премиер паѓа во вода.

Значи, стечајните работници од Треска АД. мебел Скопје понудија реално и остварливо решение за проблемите со стечајните работници на истоименото претпријатие кое го доставија во писмена форма до Министерство за економија на Република Македонија до господинот Фатмир Бесими, со кој остаривме средба. Нашиот предлог беше глатко одбиен со обрзложение дека истото не е надлежено да преземе било што во стечајната постапка.

Понатаму, вели дека тие самите изменаџирале нашле купувач од Велика Британија, кои што се ресорното Министерството за странски инвестиции, ода каде што господата биле вратени. Значи, едноставно ги исфрлиле.

Вели вака: "од горе наведените причини, како што се обидовме во кратки црти да ви ја претставиме ситуацијата принудени сме да ве замолиме да се обидете да ни обезбедите средба со господинот Груевски, на кој лично сакаме да му го претставиме проблемот и каде ние го гледаме решението.

Оттука накратко бараме од вас во име на стечајните работници Треска АД мебел Скопје да ги поставите следните прашања до премиерот.

Бараме најитно средба лично со премиерот. Ако е можно на оваа седница да договори и датум кога може да не прими, затоа што мислиме дека на тој начин ќе можеме најадекватно да му ја претставиме ситуацијата и со тоа да пронајдеме конкретни и реално остварливи решенија".

И до министерот за финансии: "бараме најитно писмен одговор за тоа до каде е постапката во спорот за денационализацијата за дел од имот на Треска АД.мебел во стечај Скопје со госпадата Вичентиевиќ (обврски, ветувања, одговор што самиот ја презема на средбата остварена со него).